HAL HF-24 Marut

Hindustan Aeronautics HF-24 Marut (Sanskrit: "Spirit of the Tempest") merupakan sebuah pesawat pejuang-pengebom buatan India pada tahun 1960-an. Ia merupakan pesawat jet pertama buatan India, yang mana telah membuat penerbangan sulung pada 17 Jun 1961. Tidak seperti biasa, pesawat olok-olok yang diperbuat daripada kayu sebenarnya boleh diterbangkan sebagai glider lancaran udara.

Marut telah direka oleh seorang pereka Jerman yang terkenal, Kurt Tank, tetapi tidak menyedari potensi penuhnya disebabkan oleh kekurangan kuasa. Walaupun pada awalnya pesawat ini dibayangkan memiliki kelajuan dalam lingkungan Mach 2, pesawat ini jarang melepasi Mach 1 dalam penerbangan separas, ini disebabkan oleh ketidakupayaan kerajaan India bagi mendapatkan enjin yang cukup berkuasa untuk kerangkanya. Selepas kerajaan India menjalankan ujian nuklear pertamanya di Pokhran, tekanan antarabangsa telah menghalang import bagi enjin yang lebih baik, yang mana pada ketika itu, juga sukar untuk mendapatkan alat ganti bagi enjin Orpheus. Ini menjadi salah satu sebab utama kegagalan awal pesawat ini.

Kekurangan kuasa telah membantutkan kelajuan pesawat, tetapi ciri-ciri pengendalian yang selesa dan keupayaan aerobatik yang baik amat disukai oleh para juruterbangnya. Ia digunakan dalam pertempuran sebagai untuk membuat serangan darat, di mana ciri-ciri keselamatannya seperti kawalan manual apabila berlaku kegagalan kawalan sistem hidrolik dan enjin berkembar dilihat baik untuk meningkatkan kebolehan ikhtiar hidup.

Sejumlah 147 buah pesawat telah dibina, termasuk 18 buah pesawat latihan dua tempat duduk. Pesawat terakhir telah ditarik keluar dari perkhidmatan pada tahun 1990.

Kelainan
 Marut Mk.1 : Pesawat serangan darat satu tempat duduk
 Marut Mk.1T : Versi latihan dua tempat duduk

Pengguna
  
 Tentera Udara India

Spesifikasi (Marut Mk.1)

Lihat juga

Rujukan
Nota

Bibliografi
Donald, David (editor). The Encyclopedia of World Aircraft. London:Aerospace, 1997. ISBN 1-85605-375-X.

Pautan luar

HINDUSTAN FIGHTER HF-24 MARUT 

Pesawat jet
Pesawat enjin berbilang
Pesawat sayap rendah
Pesawat pejuang India 1960-1969